**Kimmo Vähä-Ruohola** (s. 27. elokuuta 1981 Tampere) on suomalainen jääkiekkovalmentaja ja entinen hyökkääjä. Hän toimii SM-liigajoukkue Tapparan apuvalmentajana. Hän pelasi pelaajaurallaan SM-liigassa yhteensä 133 runkosarjaottelua tehopistein 12+8=20 ja keräten 57 jäähyminuuttia sekä 12 playoff-ottelua tehden yhden syöttöpisteen ja keräten 29 jäähyminuuttia. Vähä-Ruohola laukoi oikealta.

Pelaajaura
----------

Vähä-Ruohola aloitti jääkiekkoilun Lempäälän Kisassa, josta hän siirtyi D-juniori-ikäisenä Tapparaan. Vuotta myöhemmin Vähä-Ruohola vaihtoi Tampereen Ilvekseen. Hän teki joukkueessa SM-liigadebyyttinsä kaudella 2000–2001, jolloin Vähä-Ruohola pelasi 37 runkosarja- ja yhdeksän playoff-ottelua tehden kaksi maalia. Hän pelasi ensimmäisen SM-liigaottelunsa jo kauden avauskierroksella 14. syyskuuta 2000 paikallisvastustaja Tapparaa vastaan. Vähä-Ruoholan liigauran avausmaali syntyi 28. syyskuuta 2000 vieraissa ylivoimalla JYPiä vastaan. Hän pelasi kautensa lähinnä Ilveksen nelosketjussa. Vähä-Ruohola voitti kauden päätteeksi SM-pronssia. Hän pelasi kauden aikana myös viisi ottelua lainalla Mestis-joukkue Uudenkaupungin Jää-Kotkissa.

Myös kauden 2001–2002 Vähä-Ruohola pelasi lähinnä nelosketjussa, mutta hän murtautui myös joukkueen kokoonpanoon ja pelasi tehopisteiden valossa parhaan SM-liigakautensa tehtyään 46 runkosarjaottelussa tehot 7+5=12. Huhtikuussa 2002 Vähä-Ruohola teki vuoden mittaisen jatkosopimuksen Ilveksen kanssa. Kaudella 2002–2003 hänellä oli koko SM-liigan huonoin teholukema (–25).

Kaudeksi 2003–2004 Vähä-Ruohola siirtyi Saksan toiseksi korkeimmalle sarjatasolle 2. Bundesligan ESV Kaufbeureniin. Kauden 2004–2005 alussa hän siirtyi Mestis-joukkue Forssan Palloseuraan paikkaamaan sentteripulaa. Hänen sopimuksessaan oli pykälä ulkomaille siirtymisestä, jonka Vähä-Ruohola käytti siirryttyään vuodenvaihteessa Italian toiseksi korkeimmalle sarjatasolle Serie A2-joukkue HC Bressanoneen. Kauden 2005–2006 hän vietti Suomi-sarjajoukkue Seinäjoki Hockey Teamissa.

Vähä-Ruohola lopetti pelaajauransa SHT:ssä, mutta hän palasi kaukaloihin vielä yhteen III-divisioonaotteluun Kiuruveden Kiekko -81:n paidassa kaudella 2011–2012.

Valmentajaura
-------------

Vähä-Ruohola aloitti valmentajauransa Suomen alle 16-vuotiaiden maajoukkueen apuvalmentajana kaudella 2009–2010. Kaudella 2010–2011 hän toimi alle 17-vuotiaiden maajoukkueen apuvalmentajana mm. World U-17 Hockey Chellengessa ja Euroopan nuorten olympiafestivaaleissa, joista jälkimmäinen turnaus päättyi hopeaan. Kaudella 2011–2012 Vähä-Ruohola toimi alle 18-vuotiaiden maajoukkueen apuvalmentajana Jussi Tapolan johtamassa valmennustiimissä. Sekä syksyn 2011 Ivan Hlinkan muistoturnaus että kevään 2012 MM-kilpailut päättyivät Suomen neljänteen sijaan.

Kaudella 2012–2013 Vähä-Ruohola toimi Tapparan SM-liigajoukkueen luistelu- ja pelivalmentajana. Hän voitti kauden päätteeksi SM-hopeaa. Kaudella 2013–2014 Vähä-Ruohola toimi Tapparan A-nuorten päävalmentajaksi. Kaudeksi 2014–2015 hän palasi Tapparan SM-liigajoukkueen valmennukseen ja siirtyi vuoden mittaisella sopimuksella Jussi Tapolan apuvalmentajaksi.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2000–2001 | UJK | Mestis | 5 | 1 | 1 | 2 | 0 | – | – | – | – | – |
|  | Ilves | SM-liiga | 37 | 2 | 0 | 2 | 8 | 9 | 0 | 0 | 0 | 27 |
| 2001–2002 | Ilves | SM-liiga | 46 | 7 | 5 | 12 | 31 | 3 | 0 | 1 | 1 | 2 |
| 2002–2003 | Ilves | SM-liiga | 50 | 3 | 3 | 6 | 18 | – | – | – | – | – |
| 2003–2004 | ESV Kaufbeuren | 2. BL | 15 | 0 | 3 | 3 | 22 | – | – | – | – | – |
| 2004–2005 | FPS | Mestis | 11 | 0 | 2 | 2 | – | – | – | – | – | – |
|  | HC Bressanone | Serie A2 | 11 | 2 | 2 | 4 | 4 | 2 | 1 | 1 | 2 | 2 |
| 2005–2006 | SHT | Suomi-sarja | 11 | 4 | 9 | 13 | 6 | – | – | – | – | – |
| 2011–2012 | KK-81 | III-divisioona | 1 | 4 | 1 | 5 | 0 | – | – | – | – | – |
| 3 kautta | yhteensä | SM-liiga | 133 | 12 | 8 | 20 | 57 | 12 | 0 | 1 | 1 | 29 |

Lähteet
-------

* Kimmo Vähä-Ruohola The Internet Hockey Databasessa (englanniksi)
* Kimmo Vähä-Ruohola Eurohockey-sivustolla (englanniksi)
* Kimmo Vähä-Ruohola *Elite Prospects*. Everysport Media Group AB.  (englanniksi)
* Elite Prospects (englanniksi)

### Viitteet

1. ↑  Kimmo Vähä-Ruohola Ilves-Hockey Oy.  Arkistoitu 23.8.2014. Viitattu 8.6.2014.
2. ↑  Kimmo Vähä-Ruohola Ilves-Hockey Oy.  Arkistoitu 14.7.2014. Viitattu 8.6.2014.
3. ↑  Tilastot - Liiga  14.9.2000. Liiga. Viitattu 8.6.2014.
4. ↑  Tilastot – Liiga  28.9.2000. Liiga. Viitattu 8.6.2014.
5. ↑  Teiskonlahti, Riku: Ilveksen pelaaja-arvostelut 2000–2001  7.4.2001. Jatkoaika.com. Viitattu 8.6.2014.
6. ↑  Teiskonlahti, Riku; Sala, Ville: Ilveksen pelaaja-arvostelut 2001–2002  20.5.2002. Jatkoaika.com. Viitattu 8.6.2014.
7. ↑  Ilvekselle uusi maalivahtivalmentaja  20.5.2002. Jatkoaika.com. Viitattu 8.6.2014.
8. ↑  Tomas Kucharcikille piste- ja maalipörssin voitto  9.3.2003. Jatkoaika.com. Viitattu 8.6.2014.
9. ↑  Vähä-Ruohola FPS:aan  16.9.2004. Jatkoaika.com. Viitattu 8.6.2014.
10. ↑  Lindholm ja Vähä-Ruohola Italiaan  29.12.2004. Jatkoaika.com. Viitattu 8.6.2014.
11. 1 2  EliteProspects
12. ↑  Tappara julkisti ensi kauden joukkueensa  2.5.2012. Jatkoaika.com. Viitattu 8.6.2014.
13. ↑  Tapparalta uutispommi – Rautakorpi jättää seuran  20.5.2014. Jatkoaika.com. Viitattu 8.6.2014.

Tappara – SM-liiga
1 Heikkinen |
5 Bäckman |
11 Camper |
13 Kemiläinen (**A**) |
15 Somppi |
17 Halloran |
22 Luoto |
23 Kohonen |
26 Kulonummi |
27 Tanus |
28 Leskinen |
30 Heljanko |
31 Rönni |
33 Vittasmäki |
39 Kärki |
41 Manninen |
42 Rauhala (**C**) |
43 Ahlroth |
63 Tuulola |
73 Baptiste |
75 Mužík |
76 Levtchi |
86 Granath |
90 Liedes |
91 Puhakka |
95 Savinainen |
-- Keskinen |
-- Nykänen |
-- Rautiainen |
-- Saari |
-- Tammela  

Valmentajat Grönborg – Juujärvi – Puistola – Karjalainen – Näykki – Haverinen – Konttinen